Fabianus Cancellara

Fabianus Cancellara (natus familia oriunda ex Italia apud Wohlen ad Bernam 18 Martii 1981) est birotarius Helveticus, certaminis temporis peritus, ter mundi certaminis temporis singulari victor, et Olympionices. Vicit etiam Circuitum Flandriae, Certamen Lutetia Roubaix (bis), Certamen Mediolano Sanctum Remum, Certamen Tirreno Adriaticum, Circuitum Helvetiae, Certamen Monte Paschi Eroica, et quattuor Circuitus Franciae prologos.

Anno 2006, factus est alter Helveticus qui "certamen classicum" inter Lutetiam et Roubaix vincit, post Heiri Suter anno 1923.

Londinii die 7 Iulii 2007, pro Manu CSC vehens, vicit prologum Circuitus Franciae, certamen temporis singulorum 7.9 chiliometrorum, et ergo obtinuit ius tuniculae flavae gerendae in proxima circuitus statione. Die 10 Iulii, Cancellara vicit tertiam stationem, cursum a vico Waregem in Belgia ad oppidum Compendium in Francia, et gregis ductor in classificatione generali tuniculam flavam retinuit; postea autem tuniculama flavam amisit.

Cancellara in Olympiis anni 2008 clipeum aureum in certamine temporis singulari abstulit.

Anno 2016 rude donatus est quoad athleticam publicam.
 Greges 
 2014: Trek-Segafredo
 2013: Radioshack-Leopard
 2012: Radioshack-Nissan
 2011: manus Leopard-Trek
 2009-2010: manus Saxo Bank-Tinkoff Bank
 2006-2008: manus CSC
 2003-2005: Fassa Bortolo
 2001-2002: Mapei-Quick Step

Nexus externi

Situs publicus 
Adumbratio manus CSC 
Adumbratio Trap-Friis 
"Mit Selfies und Tempobolzen: Cancellara fuhr sein letztes Rennen" - apud: SRF, 22 Octobris 2016 (de ultimo certamine cui interfuerit)

Categoria:Birotarii Circuitus Californiae
Categoria:Birotarii Circuitus Franciae
Categoria:Birotarii Circuitus Helvetiae
Categoria:Birotarii Circuitus Hispaniae
Categoria:Birotarii Circuitus Italiae
Categoria:Birotarii Helvetici
Categoria:Olympionicae
Categoria:Qui stationem in Circuitu Franciae vicerunt
Categoria:Qui stationem in Circuitu Helvetiae vicerunt